Document ID: 31991R1872

Komisijas Regula (EEK) Nr. 1872/91
(1991. gada 28. jūnijs),
ar ko groza attiecībā uz salātu cigoriņu II šķiras parametriem Regulu (EEK) Nr. 2213/83, ar ko nosaka sīpolu un salātu cigoriņu kvalitātes standartus
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1623/91 [2], un jo īpaši tās 2. panta 2. punkta otro daļu,
tā kā Komisijas Regulā (EEK) Nr. 2213/83 [3] ir noteikti salātu cigoriņu kvalitātes standarti, iekļaujot III šķiru; tā kā Komisijas Regulā (EEK) Nr. 1764/90 [4] ir noteikts, ka III šķira ir piemērojama salātu cigoriņiem līdz 1991. gada 30. jūnijam; tā kā apstāklis, ka šo lielumu vairs nepiemēro, nozīmē tādu produktu, kuru forma neatbilst II šķiras parametriem, izslēgšanu no tirgus; tā kā ir jāpārveido spēkā esošais salātu cigoriņu standarts;
tā kā šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2213/83 II pielikumu groza šādi.
1. Pielikuma II daļas
"Noteikumi par kvalitāti"
B punktā
"Klasifikācija"
aiz teksta
"iii) II šķira"
ieliek šādu tekstu:
"turklāt šajā šķirā var iekļaut neregulāras formas cigoriņus, ja tos noformē atsevišķi viendabīgos iepakojumos un ja tie atbilst visām pārējām prasībām, kas noteiktas šai šķirai."
2. Pielikuma V daļas
"Noteikumi attiecībā uz noformējumu"
B punktā
"Noformējums"
pēdējo daļu aizstāj ar šādu:
"Neregulāras formas cigoriņiem, kas ierindoti II šķirā, un cigoriņiem, kas ierindoti III šķirā, jābūt fasētiem iesaiņojumos, kas sver 7 kilogramus vai vairāk."
3. Pielikuma VI daļas
"Noteikumi attiecībā uz marķēšanu"
D punktā
"Tirdzniecības specifikācijas"
pirmo ievilkumu aizstāj ar šādu:
"- Šķira un attiecīgi II šķira, vārdi "neregulāra forma" attiecīgajā gadījumā un neobligāti līdzvērtīgs apraksts valstī lietotajā valodā."
2. pants
Šī regula stājas spēkā 1991. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 28. jūnijā

Labels: 7
3
17